**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KELEIVIŲ IR BAGAŽO VEŽIMO VIETINIO SUSISIEKIMO AUTOBUSAIS IR MARŠRUTINIAIS TAKSI KLAIPĖDOS MIESTE TVARKOS APRAŠO PATVIRTINIMO**

2013 m. spalio 24 d. Nr. T2-268

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, Lietuvos Respublikos transporto veiklos pagrindų įstatymo (Žin., 1991, Nr. 30-804; 2002, Nr. 29-1034) 4 straipsnio 4 dalimi, Lietuvos Respublikos kelių transporto kodekso (Žin., 1996, Nr. 119-2772; 2002, Nr. 37-1342) 4 straipsnio 3 dalimi, Keleivių ir bagažo vežimo kelių transportu taisyklių, patvirtintų Lietuvos Respublikos susisiekimo ministro 2011 m. balandžio 13 d. įsakymu Nr. 3-223 (Žin., 2011, Nr. 46-2190), 6 punktu ir atsižvelgdama į Vyriausybės atstovo Klaipėdos apskrityje tarnybos 2013 m. vasario 5 d. teikimą Nr. (5.1)-TR-39, Klaipėdos miesto savivaldybės taryba nusprendžia:

1. Patvirtinti Keleivių ir bagažo vežimo vietinio susisiekimo autobusais ir maršrutiniais taksi Klaipėdos mieste tvarkos aprašą (pridedama).

2. Nustatyti, kad šio sprendimo 1 punktu patvirtinto tvarkos aprašo 25 punktas įsigalioja 2014 m. sausio 1 d.

3. Pripažinti netekusiais galios:

3.1. Klaipėdos miesto savivaldybės tarybos 2007 m. vasario 15 d. sprendimą Nr. T2-41 „Dėl keleivių vežimo autobusais ir maršrutiniais taksi Klaipėdoje tvarkos aprašo patvirtinimo“;

3.2. Klaipėdos miesto savivaldybės tarybos 2009 m. lapkričio 26 d. sprendimą Nr. T2-424 „Dėl Klaipėdos miesto savivaldybės tarybos 2007 m. vasario 15 d. sprendimo Nr. T2-41 „Dėl keleivių vežimo autobusais ir maršrutiniais taksi Klaipėdoje tvarkos aprašo patvirtinimo“ pakeitimo ir papildymo“.

4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  | Vytautas Grubliauskas |
|  |  |